[image: RUDOZ]ОБЩИНА РУДОЗЕМ
         ОБЛАСТ СМОЛЯН
[image: ]
4960 Рудозем, бул. “България” 15, тел.: 0306/9-91-99 факс: 0306/9-91-41
 www.rudozem.bg,  oba@rudozem.bg 


Изх.25-00-55/22.06.2026г.
                                                                                  ДО
								ОБЩИНСКИ СЪВЕТ
								ГР. РУДОЗЕМ


ДОКЛАДНА  ЗАПИСКА
от 
инж. Недко Фиданов Кулевски – кмет на Община Рудозем
Относно: Даване на мандат от Общински съвет - Рудозем за представяне позицията на общината, съгласно чл. 198е, ал. 3 от Закона за водите и чл. 5, ал. 5 от Правилника за организацията и дейността на асоциациите по водоснабдяване и канализация, при участие в извънредно заседание на Общото събрание на Асоциацията по ВиК в област Смолян, което ще се проведе на 16.07.2026 г.  
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодството на Община Рудозем е постъпила покана с вх. № 09-00-56/15.06.2026 г. от Областния управител на област Смолян, в качеството му на председател на Асоциацията по водоснабдяване и канализация на обособена територия, обслужвана от „Водоснабдяване и канализация” ЕООД, гр.Смолян за извънредно заседание на Общото събрание на Асоциацията по ВиК, което ще се проведе на 16.07.2026 г. от 14:00 часа, в сградата на Областна администрация - Смолян при следния дневен ред:
1. Съгласуване на Бизнес план на „Водоснабдяване и канализация” ЕООД, гр.Смолян за следващия регулаторен период 2027 г. – 2031 г.
2.  Други.

Съгласно чл. 198е, ал. 3 от Закона за водите и чл. 5, ал. 5 от Правилника за организацията и дейността  на асоциациите по водоснабдяване и канализация, представител на Общината в Асоциацията е Кметът, а при невъзможност той да участва, Общинския съвет следва да определи друг представител.
Съгласно чл. 198е, ал. 5 от Закона за водите  и чл. 5, ал. 6 от Правилника за организацията и дейността  на асоциациите по водоснабдяване и канализация, позицията и  мандатът на представителя на съответната община за всяко заседание на Общото събрание следва да са съгласувани по ред, определен от Общинския съвет.
          

            Предвид гореизложеното и на основание чл. 10в, ал. 1, точка 5, чл. 198в, ал. 4, точка 5, чл. 198е, ал. 3 и ал. 5, чл. 198м, ал. 2 от Закона за водите, чл. 10 от Закона за регулиране на водоснабдителните и канализационните услуги, чл. 5, ал. 6 и ал. 7 и чл. 10, ал. 1 от Правилника за организацията и дейността на асоциациите по водоснабдяване и канализация (ПОДАВК)

РЕШИ:

I. Общински съвет – Рудозем дава мандат на кмета на Община Рудозем, в качеството му на представител на общината в Асоциация по ВиК на обособената територия, обслужвана от „Водоснабдяване и канализация“ ЕООД, гр. Смолян, за представяне на позицията на общината по точките от дневния ред на предвиденото за 16.07.2026 г. заседание, както следва:

1. Дава мандат на кмета на Община Рудозем за представяне позицията на общината при обсъждане на Бизнес план на оператора – „Водоснабдяване и канализация“ ЕООД,                        гр. Смолян за следващия регулаторен период 2027 г. – 2031 г. и да съгласува така представения Бизнес план.
            2. Други.

II. При невъзможност кметът на Община Рудозем да участва в заседанието на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – гр. Смолян, което ще се проведе на 16.07.2026 г.,                                            Общински съвет - Рудозем упълномощава г-н Добромир Шевелиев – заместник - кмет на Община Рудозем за представител на общината, който да участва в заседанието и да изрази горепосочената позиция.

